EkBass/fiwiki-20250220-pages-articles huggingface dataset:
Heidi Tjugum

Heidi Marie Tjugum (s. 5. syyskuuta 1973 Drammen) on norjalainen käsipalloilija, pelipaikaltaan maalivahti. Hän on saavuttanut kaksi olympiamitalia ja voittanut maailmanmestaruuden. Hän on pelannut Norjan maajoukkueessa 175 maaottelua helmikuusta 1992 maaliskuuhun 2008. Duvholt pelasi kolmissa olympialaisissa. Barcelonassa 1992 hän saavutti hopeaa, Atlantassa 1996 tuloksena oli neljäs sija, ja Sydneystä 2000 tuli pronssia. Hän voitti maailmanmestaruuden vuonna 1999, jolloin Norja voitti loppuottelussa Ranskan jatkoajalla maalein 25–24. == Lähteet == Luokka:Norjalaiset käsipalloilijat Luokka:Norjalaiset olympiamitalistit Luokka:Vuonna 1973 syntyneet Luokka:Elävät henkilöt
Trine Haltvik

Trine Haltvik (s. 23. maaliskuuta 1965 Trondheim) on norjalainen käsipalloilija. Hän on saavuttanut kaksi olympiamitalia ja voittanut maailmanmestaruuden. Hän on pelannut Norjan maajoukkueessa 241 maaottelua syyskuusta 1984 lokakuuhun 2000 ja tehnyt niissä 834 maalia. Kansainvälinen käsipalloliitto palkitsi hänet vuoden naispelaajana 1998. Haltvik pelasi kolmissa olympialaisissa. Soulissa 1988 hän saavutti hopeaa, Atlantassa 1996 tuloksena oli neljäs sija, ja Sydneystä 2000 tuli pronssia. Hän voitti maailmanmestaruuden vuonna 1999, jolloin Norja voitti loppuottelussa Ranskan jatkoajalla maalein 25–24. == Lähteet == Luokka:Norjalaiset käsipalloilijat Luokka:Norjalaiset olympiamitalistit Luokka:Vuonna 1965 syntyneet Luokka:Elävät henkilöt
Tonje Larsen

Tonje Larsen (s. 26. tammikuuta 1975 Tønsberg) on norjalainen käsipalloilija. Hän on olympiavoittaja ja maailmanmestari. Hän on pelannut Norjan maajoukkueessa 264 maaottelua kesäkuusta 1992 joulukuuhun 2010 ja tehnyt niissä 567 maalia. Larsen pelasi kolmissa olympialaisissa. Atlantassa 1996 tuloksena oli neljäs sija, Sydneystä 2000 tuli pronssia, ja Pekingissä 2008 hän voitti kultaa. Hän voitti maailmanmestaruuden vuonna 1999, jolloin Norja voitti loppuottelussa Ranskan jatkoajalla maalein 25–24. == Lähteet == Luokka:Norjalaiset käsipalloilijat Luokka:Norjalaiset olympiavoittajat Luokka:Vuonna 1975 syntyneet Luokka:Elävät henkilöt
Ann-Cathrin Eriksen

Ann-Cathrin Eriksen (s. 9. syyskuuta 1971 Bodø) on norjalainen käsipalloilija. Hän on saavuttanut olympiapronssia ja voittanut maailmanmestaruuden. Hän on pelannut Norjan maajoukkueessa 127 maaottelua marraskuusta 1989 syyskuuhun 2000 ja tehnyt niissä 119 maalia. Eriksen pelasi kaksissa olympialaisissa. Atlantassa 1996 tuloksena oli neljäs sija, ja Sydneyssä 2000 hän saavutti pronssia. Hän voitti maailmanmestaruuden vuonna 1999, jolloin Norja voitti loppuottelussa Ranskan jatkoajalla maalein 25–24. == Lähteet == Luokka:Norjalaiset käsipalloilijat Luokka:Norjalaiset olympiamitalistit Luokka:Vuonna 1971 syntyneet Luokka:Elävät henkilöt
Electrified Brain

__NOTOC__ Electrified Brain on crossover thrash -yhtye Municipal Wasten seitsemäs studioalbumi. Se julkaistiin 1. heinäkuuta 2022 levymerkillä Nuclear Blast. == Kappaleet == # # # # # # # # # # # # # # == Kokoonpano == * Tony Foresta - laulu * Richard “Ryan Waste” Joy - kitara * Nick Poulos - kitara * Philip “Land Phil” Kyle - basso * Dave Witte - rummut == Arvostelut == * Inferno: Antaa sen mitä lupaa – arviossa Municipal Waste Viitattu 6.10.2022. * Soundi: Levyarvio: Kaljaa, kalmoja ja älämölö-mullikuoroja – Municipal Waste ei turhaan muuta toimivaa konseptiaan Viitattu 14.9.2022. == Lähteet == == Aiheesta muualla == * * Luokka:Vuoden 2022 albumit Luokka:Municipal Wasten albumit
Lennart von Zweygberg

Lennart August von Zweygberg (25. joulukuuta 1874 Jyväskylä – 11. helmikuuta 1960 Indianapolis, Yhdysvallat) oli suomalainen sellotaiteilija ja musiikkipedagogi.Ylioppilasmatrikkeli 1853–1899Lennart A. von Zweygberg Cello Scholarship, Jacobs School of Music, Indiana University Bloomington Von Zweygbergin vanhemmat olivat ylimetsänhoitaja, hovineuvos Adolf Wilhelm von Zweygberg ja Augusta Sofia Rehnström. Hän pääsi ylioppilaaksi Jyväskylän lyseosta 1895 ja harjoitti musiikkiopintoja Suomessa ja ulkomailla. Von Zweygberg opiskeli valtionstipendin turvin Sondershausenin konservatoriossa Saksassa Carl Scroederin, Hugo Beckerin ja Joseph Jacobin oppilaana. Hän oli sitten sellonsoiton opettajana Krefeldin konservatoriossa Saksassa ja oli myös sellistinä Helsingin, Riian, Krefeldin ja Winterthurin sinfoniaorkestereissa. Vuosina 1910–1914 ja 1919–1928 von Zweygberg teki esiintymiskiertueita Euroopassa esiintyen muun muassa Roomassa, Pariisissa, Münchenissa, Lontoossa, Leipzigissa ja Leningradissa. Vuonna 1928 von Zweygberg muutti Sveitsistä Bloomingtoniin Yhdysvaltoihin ja hänestä tuli pian Yhdysvaltain kansalainen. Hän oli sellonsoiton professorina Indianan yliopiston Jacobs School of Musicissa 1928–1945 ja toimi myös yliopiston kamariorkesterin ja pienempien kokoonpanojen kapellimestarina. Von Zweygberg oli myös kuvataiteilija ja hänen pastellitöitään on Sibelius-museon kokoelmissa. Vuonna 1998 Daisy Hinkle Garton perusti The Lennart A. von Zweygberg Cello Scholarship-apurahan, joka myönnetään vuosittain Indianan yliopiston sellonsoiton opiskelijoille. == Lähteet == == Aiheesta muualla == * Käynti suomalaisen taiteilijaerakon luona, Aamulehti, 31.03.1922, nro 75, s. 7, Kansalliskirjaston digitaaliset aineistot Luokka:Suomalaiset sellistit Luokka:Suomalaiset musiikkipedagogit Luokka:Amerikansuomalaiset henkilöt Luokka:Vuonna 1874 syntyneet Luokka:Vuonna 1960 kuolleet
Mette Davidsen

Mette Davidsen (s. 26. kesäkuuta 1976 Bergen) on norjalainen käsipalloilija. Hän voitti maailmanmestaruuden vuonna 1999 ja pelasi myös olympialaisissa. Hän on pelannut Norjan maajoukkueessa 148 maaottelua helmikuusta 1993 elokuuhun 2001 ja tehnyt niissä 256 maalia. Davidsen pelasi Atlantan olympialaisissa 1996, ja Norja sijoittui turnauksessa neljänneksi. Hän voitti maailmanmestaruuden vuonna 1999, jolloin Norja voitti loppuottelussa Ranskan jatkoajalla maalein 25–24. == Lähteet == Luokka:Norjalaiset käsipalloilijat Luokka:Vuonna 1976 syntyneet Luokka:Elävät henkilöt
Sahra Hausmann

Sahra Hausmann (s. 6. helmikuuta 1973 Oslo) on norjalainen käsipalloilija. Hän voitti maailmanmestaruuden vuonna 1999 ja pelasi myös olympialaisissa. Hän on pelannut Norjan maajoukkueessa 90 maaottelua helmikuusta 1993 elokuuhun 2000 ja tehnyt niissä 193 maalia. Hausmann pelasi Atlantan olympialaisissa 1996, ja Norja sijoittui turnauksessa neljänneksi. Hän voitti maailmanmestaruuden vuonna 1999, jolloin Norja voitti loppuottelussa Ranskan jatkoajalla maalein 25–24. == Lähteet == Luokka:Norjalaiset käsipalloilijat Luokka:Vuonna 1973 syntyneet Luokka:Elävät henkilöt
Else-Marthe Sørlie Lybekk

Else-Marthe Sørlie Lybekk (s. 11. syyskuuta 1978 Gjøvik) on norjalainen käsipalloilija. Hän on olympiavoittaja ja maailmanmestari. Hän on pelannut Norjan maajoukkueessa 215 maaottelua marraskuusta 1997 elokuuhun 2008 ja tehnyt niissä 598 maalia. Sørlie Lybekk pelasi kaksissa olympialaisissa. Sydneyssä 2000 hän saavutti pronssia ja Pekingissä 2008 hän voitti kultaa. Hän voitti maailmanmestaruuden vuonna 1999, jolloin Norja voitti loppuottelussa Ranskan jatkoajalla maalein 25–24. == Lähteet == Luokka:Norjalaiset käsipalloilijat Luokka:Norjalaiset olympiavoittajat Luokka:Vuonna 1978 syntyneet Luokka:Elävät henkilöt
Maryna Er Gorbatš

Maryna Er Gorbatš (, s. 17. heinäkuuta 1981) on ukrainalainen elokuvaohjaaja. Hän on ohjannut, käsikirjoittanut ja leikannut Donbasin miehityksestä kertovan sodanvastaisen elokuvan Klondike, joka valmistui 2021 ja sai ensi-iltansa tammikuussa 2022. Elokuvaa esitetään Suomessa 2. ja 3. huhtikuuta 2022 hyväntekeväisyysnäytöksinä. Er Gorbatš kertoo, että hänelle oli selvää Krimin miehityksestä vuodesta 2014 alkaen, että uusi sota tulee. Elokuvasta tuli ajankohtainen, mutta hänen mukaansa se ei enää ehtinyt vaikuttaa asioihin, sillä sodan valmistelut olivat jo meneillään. Elokuva sai Sundancen elokuvajuhlissa Yhdysvalloissa parhaan ohjaajan palkinnon, ja helmikuussa se sai yleisöpalkinnon Berlinalessa. Er Gorbatšin puoliso on turkkilainen, ja he asuvat Istanbulissa. == Lähteet == Luokka:Ukrainalaiset elokuvaohjaajat Luokka:Vuonna 1981 syntyneet Luokka:Elävät henkilöt
Mia Hundvin

Mia Hundvin (s. 7. maaliskuuta 1977 Bergen) on norjalainen käsipalloilija. Hän on saavuttanut olympiapronssia ja voittanut maailmanmestaruuden. Hän on pelannut Norjan maajoukkueessa 72 maaottelua helmikuusta 1998 joulukuuhun 2002 ja tehnyt niissä 174 maalia. Hundvin saavutti olympiapronssia Sydneyn olympialaisissa 2000. Hän teki joukkueensa voittomaalin lukemiin 22–21 päättyneessä pronssiottelussa Etelä-Koreaa vastaan. Hän voitti maailmanmestaruuden vuonna 1999, jolloin Norja voitti loppuottelussa Ranskan jatkoajalla maalein 25–24. == Lähteet == Luokka:Norjalaiset käsipalloilijat Luokka:Norjalaiset olympiamitalistit Luokka:Vuonna 1977 syntyneet Luokka:Elävät henkilöt
Birgitte Sættem

Birgitte Sættem (s. 9. heinäkuuta 1978 Molde) on norjalainen käsipalloilija. Hän on saavuttanut olympiapronssia ja voittanut maailmanmestaruuden. Hän on pelannut Norjan maajoukkueessa 81 maaottelua maaliskuusta 1998 elokuuhun 2003 ja tehnyt niissä 165 maalia. Sættem saavutti olympiapronssia Sydneyn olympialaisissa 2000. Hän voitti maailmanmestaruuden vuonna 1999, jolloin Norja voitti loppuottelussa Ranskan jatkoajalla maalein 25–24. == Lähteet == Luokka:Norjalaiset käsipalloilijat Luokka:Norjalaiset olympiamitalistit Luokka:Vuonna 1978 syntyneet Luokka:Elävät henkilöt
Elisabeth Hilmo

Elisabeth Hilmo (s. 29. marraskuuta 1976 Trondheim) on norjalainen käsipalloilija. Hän on saavuttanut olympiapronssia ja voittanut maailmanmestaruuden. Hän on pelannut Norjan maajoukkueessa 180 maaottelua heinäkuusta 1998 marraskuuhun 2006 ja tehnyt niissä 282 maalia. Hilmo saavutti olympiapronssia Sydneyn olympialaisissa 2000. Hän voitti maailmanmestaruuden vuonna 1999, jolloin Norja voitti loppuottelussa Ranskan jatkoajalla maalein 25–24. == Lähteet == Luokka:Norjalaiset käsipalloilijat Luokka:Norjalaiset olympiamitalistit Luokka:Vuonna 1976 syntyneet Luokka:Elävät henkilöt
Marianne Rokne

Marianne Rokne (s. 9. maaliskuuta 1978 Bergen) on norjalainen käsipalloilija. Hän on saavuttanut olympiapronssia ja voittanut maailmanmestaruuden. Hän on pelannut Norjan maajoukkueessa 101 maaottelua heinäkuusta 1998 elokuuhun 2007 ja tehnyt niissä 294 maalia. Rokne saavutti olympiapronssia Sydneyn olympialaisissa 2000. Hän voitti maailmanmestaruuden vuonna 1999, jolloin Norja voitti loppuottelussa Ranskan jatkoajalla maalein 25–24. == Lähteet == Luokka:Norjalaiset käsipalloilijat Luokka:Norjalaiset olympiamitalistit Luokka:Vuonna 1978 syntyneet Luokka:Elävät henkilöt
Saratov-Engels

Saratov-Engelsin lentotukikohta, Saratov-Engels tai Engelsin lentotukikohta tai Engels-2 (esimerkiksi , ; ICAO: UVSG), on Venäjän Saratovin alueella, viisi kilometriä Engelsin kaupungin keskustan itäpuolella sijaitseva Venäjän ilmavoimien stategisten pommikoneiden lentotukikohta. Tukikohdan historia alkaa joulukuussa 1930 Saratovin alueen Engelsiin perustetusta, Neuvostoliiton ensimmäisestä hävittäjälentäjien lentäjäkoulutuksesta, joka käytti tukikohtaa vuosina 1930-1954. Nykyään lentotukikohdalla on käytössään kaksi 3,5 kilometriä pitkää kiitorataa. Tukikohdassa toimii 22. raskas pommituskoneryhmentti (yksikkö 85927; tilanne 2020-luvun alussa). Siihen kuuluu raskaita stategisia Tupolev Tu-160 -pommikoneita sekä strategisia Tupolev Tu-95MSM ja Tu-95MS pommikoneita. Tukikohta kuuluu Venäjän keskeisiin pommituslentokoneiden tukikohtiin. Sinne on normaalisti sijoittunut pääosa Venäjän ainoan Tupolev Tu-160 -lentueen lentokoneista (strategisia, myös ydinaselatauksella varustettuja risteilyohjuksia kuljettamaan kykeneviä rakennettuja yliäänilentokoneita, joita Venäjällä oli 2022 käytössä kaikkiaan 7-9 kpl) ja siellä toimii yksi Venäjän kolmesta Tupolev Tu-95MS -lentueista (strategisia, myös ydinaselatauksella varustettuja risteilyohjuksia kuljettamaan rakennettuja lentokoneita, joita Venäjällä oli 2022 kaikkiaan 60 kpl). Muiden Tupolev Tu-95MS-lentueiden kotitukikohdat ovat Djagilevo (Rjazanin alue) ja Ukrainka (Amurin alue). Engelsin lentotukikohdassa sijaitsee myös yksi Venäjän ilmavoimien Kaukolentojen museoista (). Erään lähteen mukaan Saratov-Engelsin tukikohdassa toimisi myös 8. itsenäinen helikopterilentue (8 OAE, yksikkö 3731), joka lentäisi Mil Mi-8MTV-2 -kuljetushelikoptereita. Toisen lähteen mukaan nämä Saratovin seudun sotilashelikopterit on sijoitettu Saratovin länsipuolella sijaitsevaan sotilashelikopterien Saratov-Sokolovyin lentotukikohtaan. Ukraina iski 5. joulukuuta 2022 Engelsin lentotukikohtaan ja Rjazan-Djagilevon lentotukikohtaan. Engelsissä vaurioitui lennokki-iskussa kaksi Tupolev TU-95 -pommikonetta ja Rjazanissa räjähti polttoainesäiliö, sen lähellä sijainnut Tupolev Tu-22M3-pommituslentokone vaurioitui ja kolme sotilasta kuoli. Ukrainalainen virkamies on vahvistanut, että Ukraina oli iskujen takana == Katso myös== * Rjazanin Djagilevon lentotukikohta * Soltsyn lentotukikohta ==Lähteet== ==Aiheesta muualla== Luokka:Saratovin alue Luokka:Venäjän lentoasemat Luokka:Venäjän ilmavoimien lentokentät‎
Jeanette Nilsen

Jeanette Nilsen (s. 27. kesäkuuta 1972 Skien) on norjalainen käsipalloilija, pelipaikaltaan maalivahti. Hän on saavuttanut olympiapronssia ja voittanut maailmanmestaruuden. Hän on pelannut Norjan maajoukkueessa 91 maaottelua heinäkuusta 1991 joulukuuhun 2000 ja tehnyt niissä kaksi maalia. Nilsen saavutti olympiapronssia Sydneyn olympialaisissa 2000. Hän voitti maailmanmestaruuden vuonna 1999, jolloin Norja voitti loppuottelussa Ranskan jatkoajalla maalein 25–24. == Lähteet == Luokka:Norjalaiset käsipalloilijat Luokka:Norjalaiset olympiamitalistit Luokka:Vuonna 1972 syntyneet Luokka:Elävät henkilöt
Monica Sandve

Monica Sandve (s. 3. joulukuuta 1973 Stavanger) on norjalainen käsipalloilija. Hän saavutti olympiapronssia Sydneyn olympialaisissa 2000. Hän on pelannut Norjan maajoukkueessa 94 maaottelua kesäkuusta 1995 joulukuuhun 2003 ja tehnyt niissä 245 maalia. == Lähteet == Luokka:Norjalaiset käsipalloilijat Luokka:Norjalaiset olympiamitalistit Luokka:Vuonna 1973 syntyneet Luokka:Elävät henkilöt
Kari Solem

Kari Solem (s. 1. joulukuuta 1974 Trondheim) on norjalainen käsipalloilija. Hän pelasi Atlantan olympialaisissa 1996 Norjan neljänneksi sijoittuneessa joukkueessa. Hän on pelannut Norjan maajoukkueessa 110 maaottelua heinäkuusta 1994 lokakuuhun 1998 ja tehnyt niissä 214 maalia. == Lähteet == Luokka:Norjalaiset käsipalloilijat Luokka:Vuonna 1974 syntyneet Luokka:Elävät henkilöt
Hege Kvitsand

Hege Kristine Kvitsand (s. 14. kesäkuuta 1973 Trondheim) on norjalainen käsipalloilija. Hän pelasi Atlantan olympialaisissa 1996 Norjan neljänneksi sijoittuneessa joukkueessa. Hän on pelannut Norjan maajoukkueessa 145 maaottelua kesäkuusta 1991 joulukuuhun 1997 ja tehnyt niissä 197 maalia. == Lähteet == Luokka:Norjalaiset käsipalloilijat Luokka:Vuonna 1973 syntyneet Luokka:Elävät henkilöt
Hilde Østbø

Hilde Østbø (s. 1. syyskuuta 1974 Stavanger) on norjalainen käsipalloilija. Hän pelasi Atlantan olympialaisissa 1996 Norjan neljänneksi sijoittuneessa joukkueessa. Hän on pelannut Norjan maajoukkueessa 15 maaottelua lokakuusta 1992 elokuuhun 1997. == Lähteet == Luokka:Norjalaiset käsipalloilijat Luokka:Vuonna 1974 syntyneet Luokka:Elävät henkilöt
Beáta Siti

Beáta Siti (s. 23. syyskuuta 1973 Nagykanizsa) on unkarilainen käsipalloilija. Hän saavuttanut olympialaisissa pronssia Atlantassa 1996 ja hopeaa Sydneyssä 2000. Beáta Sitin pikkusisko Eszter Siti on myös edustanut Unkarin käsipallomaajoukkuetta olympialaisissa. == Lähteet == Luokka:Unkarilaiset käsipalloilijat Luokka:Unkarilaiset olympiamitalistit Luokka:Vuonna 1973 syntyneet Luokka:Elävät henkilöt
Kenraali Jermolovin patsas (Groznyi)

Kenraali Jermolovin patsas oli venäläiskenraali Aleksei Jermolovia esittänyt pronssipatsas Tšetšenian pääkaupunki Groznyissa. Alkuperäinen patsas pystytettiin vuonna 1881 ja purettiin vuonna 1922. Toinen patsas pystytettiin vuonna 1949 ja purettiin vuonna 1989. Patsas oli kiistanalainen. Kaukasian sotaretkistään ja Groznyin perustajana tunnettu Aleksei Jermolov oli vihattu hahmo tšetšeenien keskuudessa. Patsasta vastaan tehtiin esimerkiksi useampia tuhoamisyrityksiä ennen sen lopullista purkamista. ==Patsas== Aleksei Jermolov oli Venäjän keisarikunnan armeijassa palvellut kenraali, joka Napoleonin sotien jälkeen sai tehtäväkseen alistaa Kaukasian heimot. Hän tuli tunnetuksi taktiikastaan, johon lukeutuivat esimerkiksi teloitukset, panttivangit ja kylien polttaminen. Venäläisten hallitsemaa aluetta levitettiin rakentamalla teitä ja linnakkeita. Jermolov oli edennyt tšetseenien maille keväällä 1818 ja yksi hänen perustamistana linnakkeista oli Groznaja, eli nykyinen Tšetšenian pääkaupunki Groznyi. Tšetšeenien keskuudesta Jermolovista tuli erityisen vihattu hahmo. Jermoloviin viitattiin Jarmul-hirviönä. Kenraali Jermolovin patsas pystytettiin Groznyissa vuonna 1881. Patsas oli pronssinen. Sen jalustassa oli kolme tekstiä, joista yksi oli lainaus Jermolovilta. Jermolov kuvaili lainauksessaan tšetšeenejä maailman väkivaltaisimmaksi kansaksi halveksivaan sävyyn. Patsas tuhottiin vuonna 1922 osana Vladimir Leninin käskyä poistaa tsaarinajan Venäjän henkilöiden muistomerkkejä laajemmin. Patsaan pää säilytettiin kuitenkin Groznyin museolla. Patsas pystytettiin uudelleen vuonna 1949 tšetšeenien ollessa edelleen karkotettuna. Patsaan jalustassa ollut kirjoitus poistettiin Josif Stalinin kuoleman jälkeen vuonna 1953. Tšetšeenit pääsivät lopulta palaamaan kotimailleen. Jermolovin patsas yritettiin tuhota useampaan otteeseen neuvostokaudella. Se yritettiin esimerkiksi räjäyttää vuonna 1969. Lopulta patsas poistettiin vuonna 1989. ==Lähteet== Luokka:Venäjän patsaat ja veistokset Luokka:Groznyi
Eszter Siti

Eszter Siti (s. 12. marraskuuta 1977 Nagykanizsa) on unkarilainen käsipalloilija. Hän edusti Unkarin maajoukkuetta Ateenan olympialaisissa 2004; Unkari sijoittui tuossa turnauksessa viidenneksi. Eszter Sitin isosisko Beáta Siti on käsipallon kaksinkertainen olympiamitalisti. == Lähteet == Luokka:Unkarilaiset käsipalloilijat Luokka:Vuonna 1977 syntyneet Luokka:Elävät henkilöt
Heinolan kylpylaitos

Heinolan kylpylaitos oli Heinolassa vuosina 1892–1944 toiminut kylpylä. Alkuperäinen puinen kylpylärakennus sijaitsi nykyisen Heinolan kesäteatterin paikalla Heinolan vapaapalokunnan talon ja Jyrängönvirran välisellä alueella. Kylpylässä kävi vuosittain 150–750 vierasta, huippuvuodet olivat ensimmäisen maailmansodan aikana 1914–1917, jolloin kylpylässä kävi paljon venäläisiä vieraita. Kylpykausi alkoi kesäkuun alussa ja jatkui elokuun loppuun saakka.Vanhan Rantakasinon ja Heinolan kylpylaitoksen historiaa Kylpylaitoksemme valmistuvat vastaanottamaan ensi kesää virkein toivein, Helsingin Sanomat, 01.04.1932, nro 88, s. 4, Kansalliskirjaston digitaaliset aineistot Heinolan kylpylän puinen kylpylärakennus paloi toukokuussa 1930 mahdollisesti tuhopolton seurauksena. Palon jälkeen kylpylän toiminta hajautettiin eri puolille Heinolaa ja kylpylä saattoi aloittaa toimintansa jo parin viikon kuluttua tulipalosta. Uusi kivirakenteinen kylpylärakennus valmistui 1931. Kylpylään kuului myös uimaranta ilmakylpylöineen ja vuonna 1915 valmistunut vesikelkkarata. Kylpylän lähellä sijaitsi kylpylävieraiden kahvilana ja musiikkiesitysten sekä tanssiaisten pitopaikkana käyttämä Rantakasino, joka valmistui vuonna 1895. Rantakasinon rakennus purettiin 1975. Kylpylän rakennuksiin kuului myös vuonna 1900 valmistunut Harjupaviljonki. == Kirjallisuutta == * Pertti Torikka : Heinolan kylpylaitos 1892-1944. Heinolan kaupunki 1982 == Lähteet == == Aiheesta muualla == * Heinolan kylpylaitos, Suomen Kuvalehti, 24.04.1926, nro 17, s. 39, Kansalliskirjaston digitaaliset aineistot Luokka:Suomalaiset kylpylät Luokka:Heinolan rakennukset ja rakennelmat
M/S Hammershus

M/S Hammershus on tanskalaisen Molslinjenin matkustaja-autolautta, joka liikennöi reiteillä Rønne-Køge ja Rønne-Sassnitz. Alus valmistui 2018 Rauma Marine Constructionsin telakalta ja oli telakkayhtiön ensimmäinen uudisrakennus. ==Lähteet== *faktaomfartyg.se Hammershus
New Me, Same Us

New Me, Same Us on ruotsalaisen elektronisen musiikin yhtyeen Little Dragonin kuudes studioalbumi. Albumi julkaistiin Ninja Tune -levy-yhtiöllä 27. maaliskuuta 2020. ==Kappaleet== ==Lähteet== Luokka:Little Dragonin albumit Luokka:Vuoden 2020 albumit
Irena Joveva

Irena Joveva (s. 26. helmikuuta 1989 Kranj, Jugoslavia) on slovenialainen toimittaja ja poliitikko. Hän on toiminut vuodesta 2019 Euroopan parlamentin jäsenenä. Joveva valittiin Euroopan parlamenttiin vuoden 2019 vaaleissa Marjan Šarecin listan ehdokkaana. Hän kuuluu Uudistuva Eurooppa -ryhmään ja on kulttuuri- ja koulutusvaliokunnan jäsen. Lisäksi hän on EU:n ja Pohjois- Makedonian välisen parlamentaarisen sekavaliokunnan valtuuskunnan varapuheenjohtaja. Ennen uraa politiikassa Joveva työskenteli toimittajana, vuosina 2011–2014 Slovenian tietotoimistossa (STA) ja vuosina 2015–2019 televisiokanava Pop TV:n 24ur-uutistoimituksessa. Hänellä on yhteiskuntatieteellinen koulutus Ljubljanan yliopistosta. Maisteriksi hän valmistui vuonna 2017. Jovevan opinnäytetyön aiheena oli Euroopan unionin suhtautuminen Makedonian kansalliskysymykseen. Joveva on makedonialaisten vanhempien lapsi. == Lähteet == == Aiheesta muualla == * * * Luokka:Slovenialaiset europarlamentaarikot Luokka:Slovenialaiset toimittajat Luokka:Vuonna 1989 syntyneet Luokka:Elävät henkilöt
Monika Krupa

Monika Krupa (o.s. Aksiuczyc, s. 3. joulukuuta 1977 Wrocław) on puolalainen shakinpelaaja. Hän saavutti vuonna 2008 naisten suurmestarin arvonimen. Huhtikuussa 2022 Krupan vahvuusluku oli 2 140, jolla hän oli Puolan aktiivipelaajien listalla 358:s. Parhaimmillaan Krupa on ollut lokakuussa 2006 vahvuusluvulla 2 309. Krupa saavutti hopeaa Puolan naisten mestaruuskilpailuissa 1996, kun mestaruuden voitti Agnieszka Brustman. Krupan puoliso Krzysztof pelaa myös shakkia ja hänellä on FIDE:n mestariehdokkaan arvonimi. He ovat kirjoittaneet yhdessä kaksi shakkikirjaa: Szachy: Królestwo geniuszu i fantazji (2013) ja Królestwo Szachów. Słonie Hannibala i Napoleon w żółtym kabriolecie (2017). == Lähteet == == Aiheesta muualla == * Luokka:Puolalaiset shakinpelaajat Luokka:Vuonna 1977 syntyneet Luokka:Elävät henkilöt
Leuglay

Leuglay on kunta Ranskassa Côte-d'Orin departementissa Bourgogne-Franche- Comtén alueella. Se sijaitsee Ourcejoen varrella, noin 53 kilometriä Montbardin kaupungista koilliseen. Kunnan keskustassa oleva Saint-Martinin kirkko on peräisin 1400-luvulta, jolloin se kuului Temppeliritareille. Kirkko rakennettiin uudelleen vuonna 1554, jonka jälkeen se siirtyi Johanniittain ritarikunnan hallintaan. Joen varrella olevassa vanhassa 1800-luvun maalaistalossa toimii nykyään metsäntutkimuskeskus Maison de la Forêt. Lugnyn kylässä on entinen 1100-1300-luvuilla rakennettu kartusiaaniluostari. Vuonna 1203 vihitty luostarikirkko oli kirkkona 1700-luvun lopun Ranskan suureen vallankumoukseen saakka, jolloin se muutettiin navetaksi. Munkkien asunnot tuhoutuivat 1700-luvulla. Vuonna 1830 luostarin vanhoihin rakennuksiin perustettiin keramiikka- ja laattatehdas. Tiedosto:Leuglay (21) Église Saint- Martin - 01.jpg|Saint-Martinin kirkko Tiedosto:Leuglay09.JPG|Maison de la Forêt Tiedosto:Lugny02.JPG|Lugnyn luostari ==Lähteet== ==Aiheesta muualla== Luokka:Côte-d’Orin kunnat
Mustankallion vesitorni

Mustankallion vesitorni on Reino Koivulan suunnittelema Lahdessa sijaitseva rakennus. Koivula suunnitteli vesitornin vuonna 1961 ja se otettiin käyttöön 1962, vaikka lopullisesti torni valmistui vasta vuonna 1963. Alun perin tornin nimi oli Metelinmäen vesitorni. Vesitorni on 50 metriä korkea ja leveimmästä kohdasta halkaisijaltaan 23 metriä. Ylin kerroksista on 190 metriä merenpinnan ja 109 metriä Vesijärven yläpuolella. Vesisäiliö on tilavuudeltaan 1 000 kuutiometriä. Mustankallion vesitorni erottuu selvästi Lahden pohjoisesta maisemasta. == Lähteet == Luokka:Suomen vesitornit Luokka:Lahden rakennukset ja rakennelmat Luokka:Kivimaa
Essarois

Essarois on kunta Ranskassa Côte-d'Orin departementissa Bourgogne-Franche- Comtén alueella. Se sijaitsee noin 45 kilometriä Montbardin kaupungista koilliseen. pienoiskuva|vasen|Linnan sisäänkäyntiportti Kunnan keskustassa on 1200-luvulla rakennettu Saint-Médardin kirkko. Kirkko uusittiin 1800-luvulla. Linna Château d'Essarois on rakennettu 1500-luvun lopulla. Linnaa uusittiin ja laajennettiin 1600- ja 1700-luvuilla. Linnan edustalla on sisäänkäyntiportti ja kastanjapuukuja. ==Lähteet== ==Aiheesta muualla== Luokka:Côte-d’Orin kunnat
Rustam Šaripov

Rustam H’alimdžanovytš Šaripov (, s. 2. kesäkuuta 1971 Dušanbe, Tadžikistanin SNT, Neuvostoliitto) on ukrainalainen kilpauransa päättänyt telinevoimistelija, olympiavoittaja, maailman- ja euroopanmestari, joka menestyi etenkin nojapuilla. == Elämä ja urheilu-ura == Šaripov edusti Neuvostoliiton hajottua Yhdistynyttä joukkuetta, missä hän voitti Barcelonan kesäolympialaisissa joukkuekilpailussa kultaa ja Budapestin EM-kilpailuissa kultaa rekillä ja hopeaa nojapuilla. Tämän jälkeen Šaripov edusti Ukrainaa. Vuonna 1994 hän saavutti nojapuiden MM-hopeaa Brisbanessa, erillisissä joukkuekilpailun MM-kilpailuissa pronssia Dortmundissa ja Prahassa nojapuiden Euroopan mestaruuden. Vuosi 1996 oli Šaripovin ylivoimaa nojapuilla: hän voitti olympiakullan Atlantassa, maailmanmestaruuden San Juanissa ja Euroopan mestaruuden Kööpenhaminassa. Lisäksi hän saavutti samana vuonna joukkuekilpailusta olympiapronssia ja EM-hopeaa.Olympediagymn- forum.nethttps://www.sport-komplett.de/sport- komplett/sportarten/t/turnen/hst/29.htmlhttps://www.sport-komplett.de/sport- komplett/sportarten/t/turnen/hst/31.html == Lähteet == * * Rustam Sharipov (UKR) gymn-forum.net === Viitteet === == Aiheesta muualla == * Luokka:Ukrainalaiset telinevoimistelijat Luokka:Ukrainalaiset olympiavoittajat Luokka:Vuonna 1971 syntyneet Luokka:Elävät henkilöt
Retki (albumi)

Retki on Johanna Iivanaisen ja 1N-yhtyeen albumi, joka julkaistiin vuonna 2003. == Kappaleet == # # # # # # # # # # # == Arvostelut == * Desibeli.net: 1N: Retki Viitattu 2.4.2022. * Soundi: 1N: Retki Viitattu 2.4.2022. == Lähteet == Luokka:Vuoden 2003 esikoisalbumit
Anthony Olusanya

Anthony Olusanya (s. 1. helmikuuta 2000 Pietarsaari) on suomalainen jalkapalloilija, pelipaikaltaan hyökkääjä. Hän edustaa Hakaa lainasopimuksella HJK:sta. Olusanya on FF Jaron kasvatti. Olusanya on pelannut Suomen alle 21-vuotiaiden maajoukkueessa seitsemän ottelua ja tehnyt yhden maalin. Hänen isänsä on nigerialainen, mutta Olusanya ei ole Nigerian kansalainen tai koskaan käynyt Nigeriassa. Olusanya kertoi syksyllä 2022 hakeneensa Nigerian kansalaisuutta voidakseen pyydettäessä pelata Nigerian maajoukkueessa. Hän debytoi kuitenkin Suomen A-maajoukkueessa 9. tammikuuta 2023 harjoitusottelussa Ruotsia vastaan. == Lähteet == Luokka:Suomalaiset jalkapalloilijat Luokka:Vuonna 2000 syntyneet Luokka:Elävät henkilöt
Tällä tavalla

Tällä tavalla on Johanna Iivanaisen ja 1N-yhtyeen albumi, joka julkaistiin vuonna 2006. == Kappaleet == # # # # # # # # # # == Arvostelut == * Desibeli.net: 1N: Tällä tavalla Viitattu 2.4.2022. == Lähteet == Luokka:Vuoden 2006 albumit
Outoja maita

Outoja maita on Johanna Iivanaisen ja 1N-yhtyeen albumi, joka julkaistiin vuonna 2008. == Kappaleet == # # # # # # # # # # == Arvostelut == * Desibeli.net: Johanna Iivanainen & 1N: Outoja maita Viitattu 2.4.2022. * Soundi: JOHANNA IIVANAINEN & 1N: Outoja maita Viitattu 2.4.2022. == Lähteet == Luokka:Vuoden 2008 albumit
Oleksandr Svitlytšnyi

Oleksandr Mykolajovytš Svitlytšnyi (, s. 23. elokuuta 1972 Harkova, Ukrainan SNT, Neuvostoliitto) on ukrainalainen kilpauransa päättänyt telinevoimistelija. Svitlytšnyi saavutti Ukrainan joukkueessa joukkuekilpailun olympiahopeaa Sydneyssä 2000 ja olympiapronssia Atlantassa 1996. Ottelussa hän sijoittui Sydneyssä viidenneksi ja Atlantassa yhdeksänneksi.Olympedia Lisäksi Svitlytšnyi ylsi joukkuekilpailussa mitalisijoille myös erinäisissä maailman- ja euroopanlaajuisissa kilpailuissahttps://www.sport-komplett.de/sport- komplett/sportarten/t/turnen/hst/29.htmlhttps://www.sport-komplett.de/sport- komplett/sportarten/t/turnen/hst/31.html. == Lähteet == * === Viitteet === Luokka:Ukrainalaiset telinevoimistelijat Luokka:Ukrainalaiset olympiamitalistit Luokka:Vuonna 1972 syntyneet Luokka:Elävät henkilöt
Sinikornettikala

Sinikornettikala (Fistularia tabacaria) on kornettikaloihin kuuluva kalalaji. Lajia tavataan lämpimistä vesistä Atlantista. ==Koko ja ulkonäkö== Sinikornettikala voi kasvaa suurimmillaan 200 cm pitkäksi, ja tyypillinen pituus on 120 cm. Ruumiinmuodoltaan laji on hyvin pitkänomainen, hoikka ja putkimainen kuono on erittäin pitkä. Selkäevä on lyhyt ja sijaitsee ruumiin takaosassa. Kalan pyrstöevä on haarautunut ja keskimmäinen ruoto on pidentynyt. Väriltään sinikornettikala on selästään ruskea, vatsastaan vaalea ja ruumiissa on sinisiä pilkkuja. ==Levinneisyys ja elintavat== Sinikornettikalaa tavataan Atlantin länsiosissa Nova Scotiasta Karibianmerelle ja itäosissa Mauritaniasta Kap Verdeen. Laji liikkuu koralliriutoilla ja meriheinää kasvavilla alueilla. Sinikornettikalan ravintoa ovat pienet kalat ja selkärangattomat eläimet, kuten katkaravut. Sinikornettikalaa voidaan syödä kuivattuna, suolattuna tai savustettuna ja siitä voidaan tehdä kalajauhoa. ==Lähteet== Luokka:Putkisuukalat
Guildfordin pubipommit

Guildfordin pubipommit olivat Väliaikaisen IRA:n kahdessa paikallisessa pubissa 5. lokakuuta 1974 räjäyttämää pommia, joiden seurauksena kuoli neljä ja haavoittui 50 henkeä, joista osa oli Pohjois-Irlannista palanneita Britannian armeijan sotilaita. Ensimmäinen pommi räjähti Horse and Groom -pubissa kello 20.30 ja toinen puoli tuntia myöhemmin läheisessä Seven Starsissa. Neljä iskuista epäiltyä tuomittiin elinkautisiin vankeusrangaistuksiin, mutta heidät todettiin myöhemmin syyttömiksi ja vapautettiin. == Lähteet == Pubipommit Luokka:Terrori-iskut Yhdistyneessä kuningaskunnassa Luokka:Vuoden 1974 terrori-iskut
Vidar (nimi)

Vidar on vanha pohjoismainen miehen etunimi. Nimi on mahdollisesti yhdistetty sanoista vid, joka merkitsee laajalle, laajalti ja här, joka merkitsee kansaa tai sotajoukkoa ja merkitsee siis "laajalla alueella hallitsevaa." Toisen selityksen mukaan se johtuisi puuta tai metsää sekä soturia tarkoittavista sanoista. Germaanisessa mytologiassa Vidar oli Odinin poika. Ruotsissa oli vuoden 2020 lopussa 4142 Vidar-nimistä henkilöä. Suomessa nimi oli 1900-luvun alusta vuoden 2019 loppuun mennessä annettu 481 henkilölle. Vidarin nimipäivä on suomenruotsalaisen kalenterin mukaan 2. huhtikuuta. == Tunnettuja Vidar- nimisiä == * Vidar Helgesen (s. 1968), norjalainen poliitikko, ministeri ja diplomaatti * Vidar Lønn-Arnesen (s. 1940), norjalainen radio- ja televisiojuontaja * Vidar Magnussen (s. 1977), norjalainen näyttelijä * Vidar Riseth (s. 1972), norjalainen jalkapalloilija * Vidar Sandbeck (1918–2005), norjalainen muusikko ja kirjailija == Lähteet == Luokka:Etunimet
Krista Laurila

Krista Laurila (s. 29. kesäkuuta 1974 Hyvinkää) on suomalainen pesäpalloilija. Laurila edusti Pesäpallon SM-sarjassa ja Superpesiksessä Hyvinkään Tahkoa, Siilinjärven Pesistä, Mansen Pesäpalloa, Vihdin Palloa, Porin Pesäkarhuja ja Lapuan Virkiää. Laurila savutti yhden SM-kullan kaudella 1998, kaksi SM-hopeaa kaudella 1994 ja kaudella 1995 ja kolme SM-pronssia kaudella 1999, kaudella 2001 ja kaudella 2002. Kaudella 1994 Laurila valittiin Vuoden pesäpalloilijaksi, hän voitti Superpesiksen kärkilyöntikuningattaruuden 156:lla kärkilyöntipisteellä ja voitti Kultaisen mailan. Hän pelasi yhdeksän Itä-Länsi-ottelua vuosina 1994-1997 ja 1999-2003. Hän pelasi pääsarjatasolla 327 runkosarjan ottelua. Näissä hän löi 55 kunnaria ja 475 tavallista juoksua, toi 368 juoksua ja keräsi 1 865 kärkilyöntipistettä. Hän pelasi 32 ylemmän loppusarjan ottelua. Näissä hän loi kolme kunnaria ja 41 tavallista juoksua, toi 17 juoksua ja keräsi 172 kärkilyöntipistettä. Hän pelasi seitsemän alemman loppusarjan ottelua. Näissä hän löi kolme tavallista juoksua, toi seitsemän juoksua ja keräsi 54 kärkilyöntipistettä. https://www.pesis.fi/wp- content/uploads/2021/02/Laurila-Krista.xlsx == Lähteet == Luokka:Suomalaiset pesäpalloilijat Luokka:Vuonna 1974 syntyneet Luokka:Elävät henkilöt
Tor-Erik Teir

Tor-Erik Teir (2. tammikuuta 1908 Lapväärtti – 11. huhtikuuta 1988 Vaasa) oli suomalainen pankinjohtaja ja kaupunkineuvos. Teir suoritti Helsingin yliopistossa ylemmän oikeustutkinnon vuonna 1930 ja sai varatuomarin arvon 1933. Hän työskenteli Vaasan kaupunginsihteerinä 1937–1944 ja Helsingin Osakepankin Vaasan-konttorin johtajana 1944–1970. Lisäksi hän johti Vaasan läänin verotarkastuslautakuntaa 1941–1955. Vuodesta 1946 hän edusti RKP:tä Vaasan kaupunginvaltuustossa ja toimi valtuuston puheenjohtajana 1951–1968. Hän hoiti useita talouselämän luottamustehtäviä, ja hänelle myönnettiin kaupunkineuvoksen arvo vuonna 1959. Tor-Erik Teirin veljiä olivat Harald Teir ja Grels Teir. ==Lähteet== * Luokka:Vuonna 1908 syntyneet Luokka:Vuonna 1988 kuolleet Luokka:Suomalaiset pankinjohtajat Luokka:Suomalaiset juristit
Polkupyörän rengas

Polkupyörän rengas on nykymuodossaan polkupyöriin suunniteltu ilmarengas. Samantapaisia renkaita voi olla myös esimerkiksi pyörätuolissa tai käsikärryissä. Kuten muissakin ajoneuvoissa, myös polkupyörässä voidaan käyttää talven lumisissa ja jäisissä olosuhteissa nastarenkaita. Aiemmin on polkupyörissä saatettu käyttää myös lumiketjuja, mutta nyttemmin nastarenkaat ovat pitkälti syrjäyttäneet nehttps://autotoday.fi/paivan-kuva-laittaisitko- sina-polkupyoraan-tallaiset-lumiketjut/. Eri mallisissa ja eri käyttöön tarkoitetuissa polkupyörissä sekä renkaan halkaisija että leveys voivat vaihdella. Renkaiden paine voi vaihdella laajalti: 0,31–15 bar. == Sisärenkaan korjaus == Sisärenkaan puhjettua tarvitaan uusi sisäkumi tai paikkaussarja. Rengasraudat ja polkupyörän pumppu ovat tässä hyödyllisiä. https://yle.fi/aihe/artikkeli/2014/04/10/nain-vaihdat-polkupyorasi-renkaan == Kuvia == TyreLevers.jpg|Polkupyörän rengasrauta. Tricycle IMG 2989.jpg|Kolmipyörä. Henry unicycle (3970275640).jpg|Yksipyöräinen. == Lähteet == == Katso myös == * Polkupyöränrenkaiden mittamerkinnät Rengas Luokka:Renkaat
Felton

Felton on muun muassa seuraavien henkilöiden sukunimi: * Norman Felton (1913–2012), yhdysvaltalainen televisiotuottaja * Raymond Felton (s. 1984), yhdysvaltalainen koripalloilija * Rebecca Latimer Felton (1835–1930), yhdysvaltalainen kirjailija, lehtori, sosiaalireformisti ja demokraattisen puolueen poliitikko * Tom Felton (s. 1987), englantilainen näyttelijä ja muusikko * Verna Felton (1890–1966), yhdysvaltalainen näyttelijä. == Etunimenä == * Richard Felton Outcault, yhdysvaltalainen sarjakuvapiirtäjä Luokka:Luettelot henkilöistä sukunimen mukaan
Mayumi Yamashita

Mayumi Yamashita (; s. 22. marraskuuta 1975 Takayama) on japanilainen judoka. Hän kilpaili yli 78 kilogramman sarjassa. Yamashita osallistui Sydneyn olympialaisiin 2000. Hän saavutti olympiapronssia voittaen kolme ottelua ja häviten toiseksi tulleelle Kuuban Daima Beltránille Aasian- mestaruuskilpailuissa Yamashita oli pronssilla Osakassa 2000. Kesäuniversiadeissa 1999 Palma de Mallorcalla hän oli avoimessa sarjassa pronssilla. Japanin mestaruuden Yamashita voitti vuonna 2000 sekä yli 78 kilogramman että avoimessa sarjassa. == Lähteet == Luokka:Japanilaiset judokat Luokka:Japanilaiset olympiamitalistit Luokka:Vuonna 1975 syntyneet Luokka:Elävät henkilöt
Baldissero

Baldissero voi tarkoittaa ainakin seuraavia: * Baldissero Canavese, kunta Italiassa Piemonten alueella olevassa Torinon metropolikaupungissa * Baldissero d’Alba, kunta Italiassa Piemonten alueella olevassa Cuneon maakunnassa * Baldissero Torinese, kunta Italiassa Piemonten alueella olevassa Torinon metropolikaupungissa
Baldissero Canavese

Baldissero Canavese () on kunta Italiassa Piemonten alueella sijaitsevassa Torinon metropolikaupungissa.Baldissero Canavese Sapere.it Baldissero Canavese Enciclopedia Treccani Baldissero Canavese Turismo Torino Vuoden 2022 alussa kunnassa oli arviolta 531 asukasta. ==Lähteet== ==Aiheesta muualla== Luokka:Torinon metropolikaupungin kunnat
Les Martovytš

Les Martovytš (; oik. Oleksa Semenovytš Martovytš, ; 12\. helmikuuta 1871 Torhovytsja, Horodenkan piiri, Galitsia – 11. helmikuuta 1916 Poharysko, Rava- Ruskan piiri, Galitsia) oli ukrainalainen kirjailija, juristi ja yhteiskunnallinen aktivisti. Hän valmistui oikeustieteestä Lvivin yliopistosta 1909 ja toimi lakimiehenä useissa galitsialaisissa kaupungeissa. Hän muutti 1898 Lviviin. Martovytš toimitti Lvivissä radikaalia sanomalehteä Hromadskyi holos. Ensimmäisen teoksensa Netšytalnyk (’Lukutaidoton’) hän julkaisi 1889, sen jälkeen useita kertomuskokoelmia ja pienoisromaanin. Hän kuvasi teoksissaan Galitsian talonpoikien ja pikkukaupunkilaisälymystön arkielämää, etenkin pappien ja opettajien. Hänen tyylinsä on realismi, jota sävyttää impressionismi ja toisinaan maalaisporvaristoon ja byrokratiaan kohdistuva terävä satiiri. Hän avusti useita lehtiä, kuten Diloa. Martovytš kuului Pokutian kolmikko -nimiseen kirjailijaryhmään, joka sai nimensä kirjailijoiden kotipaikan mukaan. ==Lähteet== ==Aiheesta muualla== Luokka:Ukrainalaiset kirjailijat Luokka:Vuonna 1871 syntyneet Luokka:Vuonna 1916 kuolleet
Per aspera ad astra

Per aspera ad astra on latinankielinen sanonta, joka tarkoittaa "Vaikeuksien kautta tähtiin", toisin sanoen voittoon. Ilmaisu ei sellaisenaan esiinny antiikin kirjallisuudessa, mutta Seneca on esittänyt samanlaisen ajatuksen tragediassaan Hercules furens, jossa todetaan: "Tie maanpäältä tähtiin ei ole loiva".Pitkäranta 2002, s. 617 Lause on suosittu etenkin oppilaitosten ja ilmavoimien tunnuksissa. Esimerkiksi Ison-Britannian Royal Air Force (RAF) käyttää heraldisessa tunnuksessaan melkein samaa lausetta: per ardua ad astra, eli "Vaikeuksien kautta tähtiin" == Katso myös == * Ad astra == Lähteet == * === Viitteet === Luokka:Latinankieliset fraasit Luokka:Lentävät lauseet
Ars longa, vita brevis

pienoiskuva|pysty|Maalaus Göttingenin vanhan raatihuoneen seinässä Saksassa. Ars longa, vita brevis on latinankielinen lause, joka tarkoittaa ”taide pitkä, elämä lyhyt”. Sananparsi on latinankielinen käännös Hippokrateen nimiin laitetun teoksen Aforismit ensimmäisen aforismin alusta, missä taiteella (taidolla) viitattiin erityisesti lääketieteeseen: . Pidemmin aforismin alku kuuluu ”Elämä lyhyt, taito pitkä, tilaisuus ohikiitävä, kokemus pettävä, päätös vaikea”.Hippokrates: Aforismit 1.1. Teoksessa Lausetta käytti poleemisessa tarkoituksessa myöhemmin Seneca teoksessaan Elämän lyhyydestä tahtoessaan vakuuttaa, että elämä ei olisi lyhyt, ellei sitä suurelta osin käytettäisi tarpeettomiin askareisiin.Seneca: Elämän lyhyydestä 1.1. Teoksessa Lausetta käytetään usein ilmaisemaan, että ihmiselämä on niin lyhyt, ettei ihminen ehdi oppia kaikkea, tai että tiedot ja taidot elävät kauemmin kuin ihminen. Se voi olla myös Senecan tavoin kehotus olla hukkaamatta aikaa turhuuksiin. == Lähteet == Luokka:Latinankieliset fraasit Luokka:Lentävät lauseet
Vedenon taistelu

Vedenon taistelu oli taistelu Tšetšeniassa sijaitsevan Vedenon pikkukaupungin hallinnasta tšetšeenikapinallisten ja venäläisten välillä 13. – 26. elokuuta 2001. Venäläismielinen tšetšeenikomentaja Rajbek Tovzajev sai surmansa ja kapinalliset valtasivat Vedenon, poistuen kuitenkin jo 26. elokuuta. Tovzajevin kuolemaa kuvailtiin huomattavaksi iskuksi venäläisille. ==Tausta== Vedeno on Tšetšenian Vedenon piirin hallinnollinen keskus. Lähistöllä sijaitsi Vedenon sola, joka oli strategisesti tärkeä reitti Tšetšenian vuorilta alangolle. Tšetšenian sotien aikana alue oli tärkeä kapinallisten soluttautumisreitti Georgiasta ja Dagestanista. Vedenon lähiseutua hallitsi venäläisten puolella taistellut tšetšeenikomentaja Rajbek Tovzajev, jonka klaani asutti kolmea kylää Vedenon lähistöllä. Rajbek tunnettiin Vedenossa syntyneen Šamil Basajevin johtamien tšetšeenikapinallisten vastustajana. ==Taistelu== Tšetšeenitaistelijat olivat 13. elokuuta 2001 vallanneet Benoi- Jurtin kylän ja pystyttäneet tiesulun kohti Vedenoa kulkevalle strategisesti tärkeälle tielle. Ankarat taistelut alkoivat seuraavana päivänä. Tovzajev sai surmansa puolustaessaan kotikyläänsä Hajijurtissa 15. elokuuta. Seuraavana päivänä kapinallisten uutisoitiin ampuneen alas venäläisen Mi-24 -taisteluhelikopterin singolla. Taistelujen aikana osuttiin myös vähintään toiseen helikopteriin. Venäläiset vastasivat käyttämällä esimerkiksi Scud- ohjuksia. Kapinallisten onnistui vallata Vedeno 25.–26. elokuuta. Kapinallisia tukenut Kavkaz Center julkaisi nettisivuillaan tiedotteen, jonka mukaan kapinalliset tuhosivat Vedenossa sijainneen sotilastukikohdan ja saivat haltuunsa suuren määrän aseita. Kapinalliset jättivät kaupungin sen valtauksen jälkeen 26. elokuuta. ==Seuraukset== Taistelun tappioista annettiin erilaisia tietoja. Venäläiset ilmoittivat 22. elokuuta surmanneensa 35 kapinallista. Venäläislähteet väittivät lisäksi Šamil Basajevin haavoittuneen taistelujen aikana. Kapinalliset tiedottivat puolestaan surmanneensa 30 venäläissotilasta jo vain yhdessä yhteenotossa koko taistelun aikana. Yhteensä 14 venäläistä sai surmansa muissa väijytyksissä. Venäläisten puolella taistelleen Tovzajevin kuolemaa kuvailtiin huomattavaksi iskuksi Venäjän pyrkimykselle pitää yllä järjestystä Vedenon alueella. ==Lähteet== Luokka:Toinen Tšetšenian sota Luokka:Venäjän taistelut Luokka:2001
Yamashita

Yamashita on muun muassa seuraavien japanilaisten henkilöiden sukunimi: * Ayaka Yamashita (s. 1995), jalkapallomaalivahti * Haruhiro Yamashita (s. 1938), telinevoimistelija ja olympiavoittaja * Mayumi Yamashita (s. 1975), judoka ja olympiamitalisti * Tomohisa Yamashita (s. 1985), näyttelijä, laulaja sekä TV-juontaja * Tomoyuki Yamashita (1885–1946), kenraali ja sotarikollinen * Yasuhiro Yamashita (s. 1957), judoka ja olympiavoittaja * Yoshiteru Yamashita (s. 1977), jalkapalloilija
Oliwia Kiołbasa

Oliwia Kiołbasa (s. 26. huhtikuuta 2000 Augustów) on puolalainen shakinpelaaja. Hän saavutti vuonna 2022 kansainvälisen mestarin arvonimen. Helmikuussa 2025 Kiołbasan vahvuusluku on 2361, jolla hän on Puolan aktiivipelaajien listalla 93:s. Parhaimmillaan Kiołbasa on ollut huhtikuussa 2023 vahvuusluvulla 2429. Kiołbasa voitti vuonna 2010 alle 10-vuotiaiden tyttöjen Euroopan-mestaruuden ja sijoittui vuonna 2014 toiseksi alle 14-vuotiaiden tyttöjen MM-kilpailuissa. Vuonna 2021 hän saavutti naisten Euroopan-mestaruuskilpailuissa pronssia. Kiołbasan veli Damian pelaa myös shakkia ja on yltänyt parhaimmillaan vahvuuslukuun 1998. == Lähteet == == Aiheesta muualla == * Luokka:Puolalaiset shakinpelaajat Luokka:Shakin kansainväliset mestarit Luokka:Vuonna 2000 syntyneet Luokka:Elävät henkilöt
Ari Wegner

Ari Wegner (s. 1984 Melbourne, Australia) on australialainen elokuvaaja, joka oli toisena naisena ehdolla parhaan kuvauksen Oscar-palkintoon; ehdokkuus tuli Jane Campionin ohjaamasta elokuvasta The Power of the Dog. == Ura == Wegner opiskeli elokuvaamista Victorian College of the Artsissa, mistä hän valmistui vuonna 2009. Samana vuonna hän osallistui Budapestissa elokuvaamisen mestariluokalle ja Berliinin elokuvajuhlien Berlinale Talents -ohjelmaan. Wegnerin ensimmäinen pitkä elokuva oli Matière Grise (2011), jonka ensi-ilta oli Tribecan elokuvajuhlilla. Wegner kuvasi Foxtelille draamasarjan The Kettering Incident, josta hän sai vuonna 2016 Australian elokuva- ja televisioakatemian palkintoehdokkuuden. Seuraavana vuonna hän voitti brittiläisen independent-elokuvan palkinnon Lady Macbethistä, mistä hän oli myös Bafta-ehdokkaana. Wegnerin ura alkoi lähteä nopeaan lentoon, ja hän sai useita projekteja. Lady Macbethin jälkeen hän kuvasi elokuvat In Fabric ja The True History of the Kelly Gang. Television puolella hän kuvasi yhdekseän osaa Steven Soderberghin sarjaan The Girlfriend Experience. Wegnerin kuvaama Zola sai ensi-iltansa vuonna 2020 Sundancen elokuvajuhlilla. Elokuva oli kuvattu 16 millimetriselle filmille. Ohjaaja Jane Campion pyysi Wegneriä vuoden 2018 lopulla tulevaan projektiinsa, elokuvaan The Power of the Dog. Tavallisesti kuvaajat liittyvät tuotantoon vasta kuvausvaiheessa, mutta Campion ja Wegner olivat vuoden yhteyksissä jo ennen kuvauksia. Wegner on kertonut, että hän oppi tuntemaan prosessin aikana Campionin ja tämän toivoman ilmapiirin. Wegner sai työstään useita tunnustuksia, ja hän oli toinen nainen, joka oli ehdolla parhaan kuvauksen Oscar-palkintoon. Bafta-ehdokkuus oli puolestaan ensimmäinen naiskuvaajalle. == Lähteet == == Aiheesta muualla == * Luokka:Australialaiset elokuvaajat Luokka:Vuonna 1984 syntyneet Luokka:Elävät henkilöt
Linda Mūrniece

Linda Mūrniece (s. 28. tammikuuta 1970 Dobele) on latvialainen poliitikko. Hän on edustanut entistä Jaunais laiks -puoluetta.Linda Mūrniece Smolecki Serwis Internetowy Mūrniece opiskeli vuosina 1988–1995 yhteiskuntatieteellisessä tiedekunnassa Latvian yliopistossa. Hänet valittiin vuonna 2002 Saeiman jäseneksi. Hän toimi vuonna 2006 maansa puolustusministerinä ja vuosina 2009–2011 sisäministerinä. Vuonna 2010 Mūrniece sai myös nimityksen siirtymäkaudelle terveysministeriksi. Hän hoiti tätä tehtävää, koska häntä edeltäneen Baiba Rozentālen puolue oli eronnut hallituksesta maaliskuussa; hänen seuraajakseen nimitettiin elokuussa 2010 Didzis Gavars.Latvia appoints new health minister Informa Pharma Intelligence Mūrniece oli viiden vuoden ajan naimisissa poliitikko Hosams Abu Merin kanssa, mutta pariskunta erosi.Hosams Abu Meri atklāti izstāsta, kāpēc šķīrās no savas Lindas Jauns.lv == Lähteet == Luokka:Latvialaiset poliitikot Luokka:Puolustusministerit Luokka:Vuonna 1970 syntyneet Luokka:Elävät henkilöt
Cristina Husmark Pehrsson

Cristina Husmark Pehrsson (s. 1947) on ruotsalainen maltillisen kokoomuksen poliitikko. Hän istui valtiopäivillä vuosina 1998–2014 ja toimi Ruotsin sosiaalivakuutusministerinä vuosina 2006–2010. Koulutukseltaan hän on sairaanhoitaja. ==Lähteet== ==Aiheesta muualla== * Cristina Husmark Pehrsson Ruotsin valtiopäivien verkkosivuilla Luokka:Ruotsin ministerit Luokka:Maltillisen kokoomuksen poliitikot Luokka:Ruotsalaiset sairaanhoitajat Luokka:Vuonna 1947 syntyneet Luokka:Elävät henkilöt
Avaruusolennot

Avaruusolennot ovat mitä tahansa maan ulkopuolisia elämänmuotoja eli elämänmuotoja, joita ei ole syntynyt maapallolla. Sanan ensimmäinen julkaistu maan käyttö tapahtui vuonna 1956, tieteiskirjallisuuden kulta-ajalla. Avaruusolennot ovat yleinen teema nykyaikaisessa tieteiskirjallisuudessa, ja ne esiintyivät myös paljon aikaisemmissa teoksissa, kuten Lukianoksen toisella vuosisadalla ilmestyneessä parodiassa Tosi tarina. == Nykyaika == H. G. Wellsin, Olaf Stapledonin ja Edgar Rice Burroughsin kaltaiset kirjailijat kirjoittivat sekä seuranta- että juhlatarinoita muukalaisten kohtaamisesta tieteisfiktioissaan ja fantasioissaan. Gary Westfahl tiivistää: "Scifi- avaruuden tutkimiseksi voidaan luokitella heidät fysiologiansa, luonteensa ja mahdollisten suhteidensa perusteella ihmiskuntaan". Westfahl luettelee monien kuvitteellisten avaruusolioiden joukosta olentoja, jotka muistuttavat Maan eläimiä: *Francis Flaggin The Lizard - Men of Buh-Lo (1930) *Flash Gordon -sarjan (1936) ja sen jatko-osien siivekäs Hawk-Men *Robert A. Heinleinin Starship Troopersin ja Orson Scott Cardin Ender's Game -teoksen hyönteismäiset avaruusolioviholliset. *Fritz Leiberin Vaeltaja-romaanin (1964) kissamaiset avaruusolennot *Farssisen Avaruusboltsien (1987) olento, joka on puoliksi koira ja puoliksi sammakko Westfahl jatkaa: "Kuitenkin Stanley G. Weinbaumin A Martial Odyssey (1934) rohkaisi kirjoittajia luomaan aidosti epätavallisia avaruusolentoja, ei pelkästään valepuvussa olevia ihmisiä tai eläimiä. Olaf Stapledon myös asutti universumin erilaisilla avaruusolennoilla, mukaan lukien aistivilla tähtiä Star Makerissa. Myöhemmin luomistaan oudoista mutta uskottavista maailmoista kuuluisa kovan tieteiskirjallisuuden kirjailija Hal Clement kehitti myös outoja avaruusolentoja teoksissa esim. Cycle of Fire (1957)." == Katso myös == *Avaruusolento == Lähteet == *
Baldissero Torinese

Baldissero Torinese () on kunta Italiassa Piemonten alueella sijaitsevassa Torinon metropolikaupungissa.Baldissero Torinese Sapere.it Baldissero Torinese Enciclopedia Treccani Vuoden 2022 alussa kunnassa oli arviolta 3 626 asukasta. ==Lähteet== ==Aiheesta muualla== Luokka:Torinon metropolikaupungin kunnat